Alida Herbst | News | NWU | North-West University
Sy het veral ondervinding opgedoen in terme van trauma en verlieshantering, rousmartbegeleiding en die psigososiale aanpassing van pasiënte met kanker en / of hartsiektes.
Haar meestersgraad studies in Maatskaplike Werk in Spelterapie aan die UP het gehandel oor die invloed van militêre skeiding op die kind en tydens haar PhD studies aan die destydse PU vir CHO het sy ‘n groepwerkprogram, gebasseer op die lewenskaartetegniek ontwikkel om jong volwassenes met MIV te ondersteun.
Sy is vanaf 2005 aan die NWU se Potchefstroomkampus verbonde en het op voor- en nagraadse vlak onderrig in maatskaplikewerk gegee met spesifieke fokus op maatskaplikewerk bestuur, substansafhanklikheid en maatskaplikewerk in gesondheid.
Haar navorsingsfokus is die psigososiale gesondheid van individue, groepe en gemeenskappe.
Tel: 018 299 4079 Biosfeerreservaat - Wikipedia
Biosfeerreservaat Rhön, Duitsland
Totaalreservaat Plagefenn in die Biosfeerreservaat Schorfheide-Chorin, Duitsland
Biosfeerreservaat Nasionale Weskuspark, Wes-Kaap, Suid-Afrika
Biosfeerreservaat Mount Kenya, Kenia
'n Biosfeerreservaat is 'n modelgebied waarin volhoubare ontwikkeling in ekologiese, ekonomiese en sosiale opsig eksemplaries verwesenlik word en wat in die algemeen erkenning deur UNESCO geniet. Biosfeerreservate is in elk geval ook bewaringsgebiede waarin biodiversiteit as die hele spektrum van spesies, ekostelsels, hul funksies en genetiese hulpbronne beskerm word. Die spesifieke kenmerk van biosfeerreservate lê in die feit dat hierdie natuurbewaring veral daardeur gewaarborg word dat mense die gebied ekonomies mag ontgin.
Alle UNESCO-biosfeereservate is deel van 'n globale netwerk waarin kennis uitgeruil word, en hulle dien as uitgangspunte vir navorsing, die monitor van die omgewing en opvoeding. In 'n aantal lande word biosfeerreservate deur wetgewing gedefinieer en kan sodoende tydelik sonder erkenning deur UNESCO bestaan.
UNESCO se Internasionale Koördinasieraad vir die Mens en Biosfeer-program verleen die status van biosfeereservaat aan gebiede wat in 'n globale konteks as eksemplaries vir 'n unieke ekostelsel of 'n belangrike kultuurlandskap beskou word. 'n Voorvereiste vir die erkenning deur UNESCO is dat die bewoners van 'n biosfeerreservaat die konsep van volhoubare ontwikkeling ondersteun.
In Julie 2011 was daar 580 biosfeerreservate in 114 lande.
Ontsluit van "https://af.wikipedia.org/w/index.php?title=Biosfeerreservaat&oldid=1649743"
Die bladsy is laas op 20 Februarie 2018 om 14:24 bygewerk.